
Text rozhodnutia
Súd: Krajský súd Košice Spisová značka: 8CoP/303/2018 Identifikačné číslo súdneho spisu: 7217202425 Dátum vydania rozhodnutia: 12. 11. 2018 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2018:7217202425.1 Uznesenie Krajský súd v Košiciach v senáte zloženom z predsedníčky senátu JUDr. Marianny Hraboveckej a členiek senátu JUDr. Diany Solčányovej a JUDr. Ludviky Bodnárovej vo veci starostlivosti súdu o mal. N. R. nar. X.XX.XXXX zastúpeného kolíznym opatrovníkom Úradom práce, sociálnych vecí a rodiny Košice, Staničné námestie 9, Košice, dieťa rodičov T. M. nar. XX.X.XXXX bývajúcej v K. naC. XXXX/X t.č. H. 4, XX XXX S., Nemecko a V. R. nar. XX.X.XXXX trvale bývajúceho v K. na C. XXXX/X, adresa na doručovanie v K. na S. 13 zastúpeného advokátkou JUDr. Janou Fabišíkovou so sídlom Advokátskej kancelárie na v Košiciach na Mlynárskej 15 v konaní o úprave výkonu rodičovských práv a povinností k mal. dieťaťu o odvolaní otca proti rozsudku Okresného súdu Košice II z 19.6.2018 č.k. 14P 39/2017-198 takto r o z h o d o l : Odvolacie konanie z a s t a v u j e. o d ô v o d n e n i e : 1. Súd prvej inštancie rozsudkom z 19.6.2018 č.k. XXP 39/2017-198 zveril maloletého N. R. nar. X.XX.XXXX do osobnej starostlivosti matky s tým, že obaja rodičia sú oprávnení a povinní maloletého zastupovať a spravovať jeho majetok. Uložil otcovi povinnosť prispievať na výživu mal. N. 150 Eur mesačne od 6.2.2017 do budúcna vždy do 15. dňa v mesiaci dopredu matke dieťaťa. Dlžné výživné 257,50 Eur za obdobie od 6.2.2017 do 30.6.2018 zaviazal otca zaplatiť do 90 dní od právoplatnosti rozsudku matke dieťaťa. Upravil styk otca s V.. N. vždy prvú sobotu kalendárneho mesiaca za prítomnosti matky a v mieste bydliska matky od 10:00 hod. do 15:00 hod. Rozhodol, že otec je oprávnený v určenom čase si V.. N. od matky prevziať a povinný v určenom čase v mieste bydliska matky V.. N. matke aj odovzdať. a matka je oprávnená byť prítomná pri styku a povinná maloletého na styk s otcom riadne pripraviť a v určenom čase a mieste poskytnúť potrebnú súčinnosť na realizáciu styku otca s mal. dieťaťom. Uložil matke povinnosť informovať otca vždy v nedeľu párneho týždňa kalendárneho roka o aktuálnom zdravotnom stave V.. N., o liečbe, ktorá mu bola poskytnutá a poskytnutých zdravotných pomôckach, o návšteve školy, prípadne predškolského zariadenia, ako aj o jeho ostatných záujmoch a potrebách. O trovách konania rozhodol tak, že žiaden z účastníkov nemá nárok na ich náhradu. 2. Súd prvej inštancie dopĺňacím rozsudkom z 19.6.2018 č.k. 14P 39/2017-221 uložil každému z rodičov nahradiť trovy štátu po 279,44,- Eur do 3 dní od právoplatnosti rozsudku na účet Okresného súdu Košice II. 3. Proti rozsudku súdu prvej inštancie a proti dopĺňaciemu rozsudku súdu prvej inštancie podal v zákonnej lehote odvolanie otec dieťaťa, ktoré písomným podaním z 11.10.2018 (č.l. 244 spisu) vzal v celom rozsahu späť a žiadal, aby súd odvolacie konanie vo veci zastavil. 4. Podľa § 369 ods. 1 CSP, dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 5. Podľa § 369 ods. 3 CSP, ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 6. Krajský súd v Košiciach, ako odvolací súd, skôr ako pristúpil k rozhodnutiu o odvolaní otca proti rozsudku súdu prvej inštancie a dopĺňaciemu rozsudku súdu prvej inštancie, preskúmal, či boli splnené podmienky pre nariadenie odvolacieho konania. Z predloženého spisu zistil, že otec dieťaťa podaním z 11.10.2018 zobral odvolanie proti rozsudku Okresného súdu Košice II z 19.6.2018 sp. zn. 14P 39/2017-198 a proti dopĺňaciemu rozsudku Okresného súdu Košice II z 19.6.2018 sp. z n. 14P 39/2017-221 v celom rozsahu späť (č.l. 244). Z týchto dôvodov odvolací súd podľa § 369 ods. 3 CSP odvolacie konanie vo veci zastavil. 7. Toto rozhodnutie senát prijal v pomere hlasov 3:0 (§ 393 ods. 3 vety druhej CSP). Poučenie: Proti rozhodnutiu odvolacieho súdu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 a nasl. CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Uvedená povinnosť neplatí, ak je dovolateľ fyzická osoba, ktorá má vysokoškolské právnické vzdelanie druhého stupňa (§ 429 ods. 2 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2018:7217202425.1 (dáta aktuálne k 11. 11. 2026). Záväzné je znenie zverejnené súdom.




